24/1/23

**התיירות הנכנסת לישראל לא מתאוששת:   
ירידה של 41% בשנת 2022 לעומת 2019**

**לעומת זאת, גידול של 16% בלינות ישראלים ושיא של כל הזמנים**

ענף המלונאות בישראל רשם בשנת 2022 שיא בלינות הישראלים במלונות שהסתכמו בכ-16 מיליון לינות. מדובר בעליה של 8% לעומת שנת 2021 ועליה של 16% לעומת שנת 2019.   
 **לינות התיירים**: בשנת 2022 חלה אמנם התאוששות מסוימת בלינות התיירים שהגיעו ל-7.1 מיליון לינות, אך עדיין מדובר בירידה של 41% לעומת שנת 2019 (טרום משבר הקורונה).  
  
  
**לינות הישראלים** : הסתכמו בכ-15.9 מיליון לינות, עליה של 8% לעומת 2021 ועליה של 16% לעומת 2019. מדובר במס' שיא בלינות הישראלים עם תוספת של כ-1.2 מיליון לינות לעומת שנת 2021 ותוספת של כ-2.2 מיליון לעומת שנת 2019.

**סה"כ הלינות:** הסתכמו בכ -23 מיליון – עליה של כ-49% לעומת 2021 וירידה של 11% לעומת 2019.

**תפוסת החדרים הארצית :**

התפוסה הארצית הממוצעת הסתכמה ב-60% בהשוואה ל-37% ב-2021 ולכ-70% בשנת 2019.

התפוסה הגוהה ביותר  בשנת 2022 נרשמה באילת : כ-70%, הרצליה עם כ-68%, ים המלח עם כ-63%, ת"א וחיפה : עם כ-60% כל אחת.   
באזורים מוטי תיירות נכנסת, התפוסות היו נמוכות מהממוצע: נתניה עם כ-57%, ירושלים עם כ-54%, טבריה עם כ-53% ונצרת עם כ-48%.

**מהתאחדות המלונות נמסר:** "לינות ישראלים היו חבל ההצלה של תעשיית התיירות בישראל, הרחוקה עדיין מלהתאושש מנזקי מגיפת הקורונה. הודות לתיירים הישראלים, סיים ענף המלונאות את שנת 2022 בירידה של 11% בלבד בסך הלינות לעומת 2019. יש לציין, כי מדינת ישראל היא בין המדינות הבודדות באגן הים התיכון שלא הצליחה עדיין לצמצם את הפער בתיירות הנכנסת אל מול 2019. לשנת 2023 פוטנציאל להיות שנה משמעותית בתיירות הנכנסת ולהביא לגידול במספר התיירים בהנחה שלא יבוטל הפטור ממע"מ על תיירים זרים והודות לקמפיין הבינלאומי של משרד התיירות העתיד לעלות לאוויר בימים אלה".

\* מצורפת טבלה מסודרת המציגה את כל הנתונים.